Nasir Ahmad el-Rufai (An haife shi a ranar 16 ga watan Fabrairu shekara ta 1960)An haife shi ne a garin Daudawa na karamar hukumar Faskari a cikin jihar Katsina daga kabilar Hausa. Mahaifinsa ya rasu yana da shekara takwas a duniya inda dan uwan mahaifinsa ya dauki nauyin karatun sa tun daga kuruciyarsa inda kuma ya samu Barewa mafi shahara a arewacin Najeriya inda ya sami babban yabo gami da samun babbar nasarar kammala karatun a matsayin babban dalibi,Nasir El-Rufai ya samu halartar jami’ar Ahmadu Ballo dake Zariya inda ya yi karatun digirin digirgir a fannin duba kasa wanda kuma ya samu lamba ta daya wanda a turance akan kira da First Class. El-Rufa’i ya samu halarta kwalejin Harvard da kuma Georgetown. Sannan ya samu halartar jami’ar London a shekara ta 2008 gami da kwalejin John F. Kennedy dake Harvard a June 2009. Dan siyasan Najeriya ne wanda a yanzu Gwamna ne a Jihar Kaduna, a ofis tun shekara ta 2015. Ya taba zama Ministan Babban Birnin Tarayya daga 2003 zuwa 2007; da kuma daraktan Ofishin Jama'a. Yana daga cikin wadanda suka kafa jam’iyyar All Progressives Congress mai mulki.